b'\n_START_ARTICLE_\n\xc3\x85tejakt\n_START_PARAGRAPH_\n\xc3\x85tejakt eller vakjakt er en slags blanding av posteringsjakt og lokkejakt, der et \xc3\xa5te utgj\xc3\xb8r lokken. Jaktformen utnytter enkelte dyrs gode luktesans og trang til \xc3\xa5 opps\xc3\xb8ke og ete \xc3\xa5tsler. Jegeren legger ut et \xc3\xa5te (typisk kadavere eller innvoller og lignende etter d\xc3\xb8de dyr), i den hensikt \xc3\xa5 tiltrekke seg bestemte dyrs oppmerksomhet, for s\xc3\xa5 \xc3\xa5 skyte det n\xc3\xa5r dyret opps\xc3\xb8ker \xc3\xa5tet. Jegere som ut\xc3\xb8ver denne jaktformen bruker ofte et jaktt\xc3\xa5rn eller en annen skjult innretning (for eksempel kamuflasjetelt) med god utsikt mot \xc3\xa5tet, og i den grad slike hjelpemidler benyttes kalles jaktformen ogs\xc3\xa5 gluggjakt._NEWLINE_Dyr som tiltrekkes av \xc3\xa5te er typisk omnivore og karnivore \xc3\xa5tseletere, som for eksempel ulv, sjakal, pr\xc3\xa6rieulv, hyener, r\xc3\xb8drev, grevling, jerv og villsvin med flere, men ogs\xc3\xa5 en rekke omnivore og karnivore fugler lar seg tiltrekke, som for eksempel kr\xc3\xa5kefugler og haukefugler.'